ອົງການ Moody ປະກາດ ຫຼຸດຄະແນນ ພັນທະບັດ ອີຕາລີ
ອົງການບໍລິການດ້ານການລົງທຶນ Moody ໄດ້ຫຼຸດຄະແນນ ພັນທະບັດຂອງອີຕາລີ ລົງສອງຂັ້ນ
ອົງການໃຫ້ຄະແນນຄວາມໜ້າເຊື່ອຖືດ້ານການເງິນຂອງນາໆຊາດໄດ້ຫຼຸດຄະແນນພັນທະບັດ ຂອງອີຕາລີລົງສອງຂັ້ນ ຊຶ່ງມີທ່າທາງວ່າ ຈະເຮັດໃຫ້ປະເທດດັ່ງກ່າວ ຕ້ອງໄດ້ຈ່າຍດອກເບ້ຍ ແພງຂຶ້ນໃນການກູ້ຢືມເງິນ ຄະແນນພັນທະບັດຂອງອີຕາລີ ໃນປະຈຸບັນນີ້ ແມ່ນສອງຂັ້ນ ສູງກວ່າສະພາບພັນທະບັດເລ ຫລັງ ນີ້ເປັນການຫລຸດຄະແນນລົງເທື່ອທີສອງຂອງອີຕາລີ ໃນຮອບຫ້າເດືອນ ອົງການ Moody ທີ່ໃຫ້ບໍລິການດ້ານການລົງທຶນໄດ້ຫລຸດຄະແນນພັນທະບັດຂອງອີຕາລີ ສະເປນ ແລະປອກ ຕຸຍການ ໃນເດືອນກຸມພາປີນີ້ ອົງການ Moody ກ່າວໃນວັນສຸກ ມື້ນີ້ວ່າ ການຫລຸດຄະແນນ ຈາກລະດັບ A3 ລົງມາເປັນ Baa2 ໄດ້ມີຂື້ນເພາະວ່າເສດຖະກິດທີ່ອອ່ນແອຂອງອີຕາລີມີຄວາມຫຼໍ່ແຫຼມເປັນອັນຕະລາຍ ຈາກສະພາບລົ້ມລຸກຄຸກຄານ ທາງດ້ານການເງິນ ຂອງກຣິສ ແລະສະເປນ ອົງການໃຫ້ຄະ ແນນດ້ານການເງິນດັ່ງກ່າວເວົ້າວ່າ ຕົນຍັງໄດ້ພິຈາລະນາເບິ່ງສະພາບການທີ່ຊຸດໂຊມລົງຂອງ ເສດຖະກິດອີຕາລີນຳ ແລະມີທ່າທາງວ່າ ຈະຫົດໂຕລົງປະມານສອງເປີເຊັນໃນປີນີ້ ອົງການ Moody ກ່າວວ່າ ການຫຼຸດຄະແນນພັນທະບັດຂອງອີຕາລີອາດຈະມີຂຶ້ນອີກຄັ້ງນຶ່ງ ຖ້າຫາກເສດຖະກິດອີຕາລີຍັງອ່ອນແອລົງຕື່ມ ອັດຕາການຫວ່າງງານສູງຂື້ນຫລືລັດຖະບານ ມີບັນຫານຳການຈັດຕັ້ງປະຕິບັດການປະຕິຮູບ